**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secţiunea 1**  **Titlul prezentului act normativ**  **HOTĂRÂRE**  **privind modificarea și completarea Hotărârii Guvernului nr. 932/2022**  **pentru organizarea şi funcţionarea Institutului Naţional de Sănătate Publică şi pentru aprobarea înfiinţării unor activităţi finanţate integral din venituri proprii** | | | | | | |
| **Secţiunea a 2 – a**  **Motivul emiterii actului normativ**    **2.1.**Sursa proiectului de act normativ:  Prezentul act normativ este inițiat de Ministerul Sănătății, în calitate de autoritate centrală în domeniul asistenței de sănătate publică cu atribuții în elaborarea normelor de organizare și funcționare a unităților care asigură asistența de sănătate publică, precum și în domeniul autorizării și exercitării controlului asupra activității instituțiilor de sănătate publică din subordine, în vederea asigurării cadrului legislativ pentru participarea, prin intermediul unor specialiști desemnați în cadrul Consiliului de administrație, la activitățile manageriale desfășurate de conducerea Institutului Național de Sănătate Publică în vederea stabilirii direcțiilor strategice de acțiune în domeniile dezvoltării, organizării și funcționării Institutului în acord cu politicile, strategiile și programele Ministerului Sănătății din domeniul sănătății publice. | | | | | | |
| **2.2.** Descrierea situaţiei actuale  Conform prevederilor art. 13 din Legea nr. 95/2006 privind reforma în domeniul sănătății, republicată, cu modificările și completările ulterioare Institutul Național de Sănătate Publică, denumit în continuare Institut, este organ de specialitate al administrației publice centrale în domeniul sănătății publice, în subordinea Ministerului Sănătății, cu statut de unitate sanitară clinică fără paturi care asigură îndrumarea tehnică și metodologică a rețelei de sănătate publică, supraveghează starea de sănătate a populației, bolile transmisibile și netransmisibile, pentru identificarea problemelor de sănătate comunitară, elaborează metodologii, instrumente și indicatori de monitorizare și evaluare a stării de sănătate, a serviciilor și programelor de sănătate publică și asigură un sistem informațional integrat pentru managementul sănătății publice.  Regulamentul de organizare și funcționare al Institutului este aprobat prin HG nr. 932/2022 pentru organizarea şi funcţionarea Institutului Naţional de Sănătate Publică şi pentru aprobarea înfiinţării unor activităţi finanţate integral din venituri proprii, cu modificările ulterioare. Conform prevederilor art. 6 alin. (1) din actul normativ anterior menționat în cadrul Institutului este organizat și funcționează, cu rol consultativ, Consiliul de coordonare. Acest organism este format din 15 membri, inclusiv preşedintele, numiți prin ordin al ministrului sănătății din cadrul personalului Institutului. Consiliul de coordonare al Institutului îndeplinește atribuțiile prevăzute la art. 6 alin. (4) din HG nr. 932/2022, cu modificările ulterioare, respectiv:  a) elaborează proiectul de regulament de organizare şi funcţionare şi îl înaintează spre aprobare Ministerului Sănătăţii;  b) analizează realizarea indicatorilor din programele naţionale de sănătate care se desfăşoară în Institut şi structurile de specialitate din judeţe şi municipiul Bucureşti şi propune măsuri pentru îmbunătăţirea activităţii;  c) propune spre aprobare directorului general strategia de dezvoltare pe termen mediu şi lung a Institutului;  d) avizează lista investiţiilor Institutului propusă de directorul general;  e) analizează periodic derularea exerciţiului bugetar şi eficienţa cheltuielilor Institutului, recomandând directorului general măsuri pentru continuarea activităţii în condiţii de echilibrare a bugetului, pe baza propunerilor directorului general adjunct economic;  f) analizează debitele rămase nerecuperate după epuizarea căilor de recuperare în interiorul termenului legal de prescripţie şi cheltuielile efectuate în vederea recuperării, propunând cuprinderea acestora pe titlul de cheltuieli şi scoaterea din evidenţa contabilă a Institutului;  g) propune spre aprobare directorului general cheia de repartizare a cheltuielilor pentru realizarea activităţii de venituri proprii;  h) propune spre aprobare directorului general cuantumurile tarifelor percepute pentru prestaţiile efectuate de Institut (determinări, examene, analize şi altele);  i) propune spre aprobare directorului general participarea Institutului în cadrul unor proiecte internaţionale, în cooperare cu instituţii sau organisme din alte ţări sau reţele profesionale internaţionale, în special din Uniunea Europeană;  j) elaborează şi supune spre aprobare directorului general condiţiile specifice pentru ocuparea posturilor din cadrul Institutului.  De asemenea, conform prevederilor art. 7 alin. (1) din HG nr. 932/2022, cu modificările ulterioare conducerea Institutului este asigurată de un director general și un director general adjunct, ale căror atribuții sunt prevăzute la art. 7 alin. (5) și (6), respectiv la art. 7 alin. (2), precum și în Regulamentul de organizare și funcționare al Institutului Național de Sănătate Publică aprobat prin Ordinul ministrului sănătății nr. 3509/2024. | | | | | | |
| **2.3.** Schimbări preconizate  Prin proiectul de act normativ de modificare și completare a HG nr. 932/2022, cu modificările ulterioare se propune:   1. crearea cadrului legislativ pentru aprobarea prin ordin al ministrului sănătății a statului de funcții al Institutului în concordanță cu prevederile art. 14 alin. (4) din HG nr. 144/2010 privind organizarea şi funcţionarea Ministerului Sănătăţii, cu modificările și completările ulterioare. 2. abrogarea prevederilor art. (5) alin. (5) din HG nr. 932/2022 referitoare la aprobarea, prin decizie a directorului general al Institutului a: 3. *înființării,* în cadrul structurii organizatorice,a *,,compartimentelor,* colectivelor de lucru, unităţilor de implementare şi echipelor de proiect’’ în condițiile în care, prin anexa nr. 1 la HG nr. 932/2022, cu modificările ulterioare, este aprobată Structura organizatorică a Institutului detaliată lanivel de servicii, secții, laboratoratoare și *compartimente* organizate la nivelul centrelor naționale și centrelor regionale de sănătate publică; 4. *mutării posturilor în cadrul structurii organizatorice şi al statului de funcţii*, după caz, cu respectarea numărului total de posturi aprobat, în condițiile în care prin Ordinul ministrului sănătății nr. 1612/2024 este aprobat Statul de funcții al Institutului Național de Sănătate Publică.   Prin abrogarea prevederilor art. 5 alin. (5) din HG nr. 932/2022, cu modificările ulterioare, se are în vedere punerea în aplicare a prevederilor art. 58 alin. (3) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare potrivit cărora ,,Evenimentele legislative pot fi dispuse prin acte normative ulterioare de același nivel sau de nivel superior, având ca obiect exclusiv evenimentul respectiv...’’.   1. organizarea și funcționarea în cadrul Institutului a unui Consiliu de administrație, format din 5 membri, cu un mandat de 4 ani, desemnați prin act administrativ de către Ministerul Sănătății - 3 reprezentanți, respectiv de către Universitatea de Medicină şi Farmacie "Carol Davila" și Institutul Național de Management al Serviciilor de Sănătate - câte un reprezentant pentru fiecare instituție, cu rolul de a dezbate propunerile Comitetului director referitoare la direcțiile strategice de acțiune în domeniile organizării și funcționării Institutului. În cadrul proiectului de HG de modificare și completare a HG nr. 932/2022 se propune și reglementarea condițiilor de funcționare a Consiliului de administrație, precum și stabilirea atribuțiilor acestuia după cum urmează: 2. *elaborează și aprobă regulamentul propriu de organizare și funcționare;* 3. *avizează bugetul de venituri şi cheltuieli al Institutului, precum şi situaţiile financiare trimestriale şi anuale;* 4. *avizează regulamentul de organizare şi funcţionare şi statul de funcţii ale Institutului;* 5. *dezbate principalele probleme de strategie, de organizare şi funcţionare ale Institutului;* 6. *avizează programul anual al achiziţiilor publice întocmit în condiţiile legii;* 7. *aprobă cuantumurile tarifelor propuse a fi percepute pentru prestațiile efectuate de Institut de tipul: determinărilor, examenelor, analizelor și altele asemenea;* 8. *analizează modul în care conducerea executivă a Institutului îşi îndeplineşte obligaţiile şi dispune măsuri pentru îmbunătăţirea activităţii;* 9. *aprobă planul de acţiune al Institutului pentru situaţii speciale în caz de pandemii, epidemii, război, dezastre, atacuri teroriste, conflicte sociale şi alte situaţii de criză;* 10. *propune, dacă este cazul, realizarea unui audit clinic asupra activităților medicale desfășurate de Institut stabilind tematica și obiectul auditului;*   Totodată în proiectul de act normativ se propune că activitatea membrilor Consiliului de administrație să nu fie remunerată.   1. stabilirea organelor de conducere ale Institutului după cum urmează: 2. *consiliul de administrație;* 3. *directorul general;* 4. *directorul general adjunct;* 5. *comitetul director;* 6. organizarea și funcționarea în cadrul Institutului a Comitetului director, format din 13 membri, reprezentați prin: directorul general, directorul general adjunct, 5 directori ai centrelor naționale și 6 medici șefi ai centrelor regionale de sănătate publică din structura Institutului. Constituirea Comitetului director se realizează prin decizia directorului general, care asigură și conducerea acestei structuri. De asemenea, în proiectul de HG sunt reglementate:   - condițiile de funcționare a Comitetului director;  - atribuțiile Comitetului director după cum urmează:   1. *dezbate planul de dezvoltare pe termen mediu și lung al Institutului și propune acțiuni concrete pentru implementarea acestuia;* 2. *analizează proiectul regulamentului de organizare şi funcţionare și proiectul regulamentului intern al Institutului și formulează propuneri;* 3. *analizează funcționarea structurilor din cadrul Institutului și propune măsuri privind:*     1. *înființarea unor grupuri sau colective temporare de lucru, ori echipe de proiect în scopul optimizării funcționării Institutului;*    2. *efectuarea unor modificări în structura organizatorică a Institutului;*    3. *efectuarea unor modificări în statul de funcții al Institutului;* 4. *analizează activitatea Institutului și propune acțiunile necesare pentru îndeplinirea atribuțiilor principale ale Institutului prevăzute la art. 4, precum și pentru îmbunătăţirea și dezvoltarea activităţilor Institutului;* 5. *asigură coordonarea activităților realizate în cadrul centrelor naționale și centrelor regionale de sănătate publică ale Institutului;* 6. *propune cuantumurile tarifelor percepute pentru prestațiile efectuate de Institut de tipul: determinărilor, examenelor, analizelor și altele asemenea;* 7. *dezbate și formulează propuneri privind:*    1. *repartizarea numărului de personal, pe categorii şi locuri de muncă, în funcţie de reglementările în vigoare și cu respectarea numărului total de posturi aprobat;*    2. *condiţiile specifice pentru ocuparea posturilor vacante;*    3. *organizarea concursurilor pentru ocuparea posturilor vacante;*    4. *elaborarea planului anual de formare şi perfecţionare a personalului Institutului;* 8. *analizează propunerile structurilor din cadrul Institutului referitoare la achiziționarea bunurilor și serviciilor necesare pentru funcționarea acestuia în vederea includerii în proiectul programului anual de achiziții publice și propune prioritizarea achizițiilor cu încadarea în limita bugetului aprobat;* 9. *identifică și propune direcțiile de acțiune ale Institutului în caz de pandemii, epidemii, război, dezastre, atacuri teroriste, conflicte sociale şi alte situaţii de criză și contribuie la elaborarea planului integrat de acțiune în situații speciale;* 10. *analizează principalii indicatori ai activităților Institutului și evaluează resusele financiare necesare în vederea includerii acestora în proiectul bugetului de venituri și cheltuieli;* 11. *analizează execuţia trimestrială a bugetului de venituri și cheltuieli și realizarea indicatorilor aferenți și propune măsuri pentru îmbunătățirea acestora.’’* 12. modificarea Structurii organizatorice a Institutului Naţional de Sănătate Publică prevăzută în anexa nr. 1 la HG nr. 932/2022, cu modificările ulterioare, în corelație cu propunerile formulate la punctele 3 - 5 din prezenta Notă de fundamentare.   Prin modificările și completările sus enumerate se are în vedere asigurarea eficienței și transparenței în luarea deciziilor manageriale la nivelul conducerii Institutului Național de Sănătate Publică, precum și participarea la luarea deciziilor manageriale a altor specialiști din cadrul Ministerului Sănătății, precum și din cadrul Universității de Medicină şi Farmacie "Carol Davila" și Institutului Național de Management al Serviciilor de Sănătate, în scopul stabilirii direcțiilor strategice de acțiune în domeniile dezvoltării, organizării și funcționării Institutului în concordanță cu politicile, strategiilor și programele Ministerului Sănătății din domeniul sănătății publice. | | | | | | |
| * 1. Alte informaţii – Nu este cazul. | | | | | | |
| **Secţiunea a 3-a**  **Impactul socioeconomic al actului normativ** | | | | | | |
| * 1. Descrierea generală a beneficiilor şi costurilor estimate ca urmare a intrării în vigoare a actului normativ   Măsurile de modificare și reorganizare la nivelul managementului Institutului au drept scop creșterea capacitații de conducere a situațiilor din sfera de competență a INSP în actualul context, de îndeplinirea a funcțiilor și atribuțiilor în condiții optime și eficiente, respectiv de implicare a reprezentanților Ministerului Sănătății, precum și a altor instituții cu expertiză în domeniul sănătății publice și managemntului sanitar în activitatea de management, control și luare a deciziilor și, nu în ultimul rând, de eficientizare și transparentizare a întregului proces decizional din cadrul Institutului.  Punerea în aplicare a propunerilor formulate în prezentul act normativ nu are un impact financiar asupra bugetului Institutului Național de Sănătate Publică. | | | | | | |
| * 1. Impactul social   Prezentul act normativ nu se referă la acest subiect. | | | | | | |
| * 1. Impactul asupra drepturilor şi libertăţilor fundamentale ale omului   Prezentul act normativ nu se referă la acest subiect. | | | | | | |
| * 1. Impact macro-economic   Prezentul act normativ nu se referă la acest subiect. | | | | | | |
| * + 1. Impactul asupra economiei şi asupra principalilor indicatori macroeconomici   Prezentul act normativ nu se referă la acest subiect. | | | | | | |
| * + 1. Impactul asupra mediului concurenţial şi domeniului ajutoarelor de stat:   Prezentul act normativ nu se referă la acest subiect. | | | | | | |
| * 1. Impact asupra mediului de afaceri   Prezentul act normativ nu se referă la acest subiect. | | | | | | |
| * 1. Impact asupra mediului înconjurător   Prezentul act normativ nu se referă la acest subiect. | | | | | | |
| * 1. Evaluarea costurilor şi beneficiilor din perspectiva inovării şi digitalizării   Prezentul act normativ nu se referă la acest subiect. | | | | | | |
| * 1. Evaluarea costurilor şi beneficiilor din perspectiva dezvoltării durabile   Prezentul act normativ nu se referă la acest subiect. | | | | | | |
| * 1. Alte informaţii - Nu sunt | | | | | | |
| **Secţiunea a 4-a**  **Impactul financiar asupra bugetului general consolidat,**  **atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** | | | | | | |
| - în mii lei (RON) - | | | | | | |
| Indicatori | Anul curent | Următorii  patru ani | | | | Media  pe cinci ani |
| 1 | 2 | 3 | 4 | 5 | 6 | 7 |
| * 1. Modificări ale veniturilor bugetare, plus/minus, din care:   a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări  d) alte tipuri de venituri (se va menționa natura acestora) |  | | | | | |
| * 1. Modificări ale cheltuielilor bugetare, plus/minus, din care:   a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri şi servicii  d) alte tipuri de cheltuieli (se va menționa natura acestora) |
| * 1. Impact financiar, plus/minus, din care:   a)buget de stat  b) bugete locale |
| * 1. Propuneri pentru acoperirea creşterii cheltuielilor bugetare |
| * 1. Propuneri pentru a compensa reducerea veniturilor bugetare |
| * 1. Calcule detaliate privind fundamentarea modificărilor veniturilor şi/sau cheltuielilor bugetare |
| * 1. Prezentarea, în cazul actelor normative a căror adoptare atrage majorarea cheltuielilor bugetare, a următoarelor documente:  1. Nu e cazul | | | | | | |
| * 1. Alte informaţii | | | | | | |
| **Secţiunea a 5-a**  **Efectele proiectului actului normativ asupra legislaţiei în vigoare** | | | | | | |
| * 1. Măsuri normative necesare pentru aplicarea prevederilor actului normativ   - nu e cazul | | | | | | |
| * 1. Impactul asupra legislației în domeniul achizițiilor publice   Prezentul act normativ nu se referă la acest subiect. | | | | | | |
| * 1. Conformitatea actului normativ cu legislația UE (în cazul actelor ce transpun sau asigură aplicarea unor prevederi de drept UE).      1. Măsuri normative necesare transpunerii directivelor UE      2. Măsuri normative necesare aplicării actelor legislative UE   Prezentul act normativ nu se referă la acest subiect. | | | | | | |
| * 1. Hotărâri ale Curţii de Justiţie a Uniunii Europene   Proiectul de act normativ nu se referă la acest subiect | | | | | | |
| * 1. Alte acte normative şi/sau documente internaţionale din care decurg angajamente   Proiectul de act normativ nu se referă la acest subiect | | | | | | |
| * 1. Alte informaţii - Nu sunt. | | | | | | |
| **Secţiunea a 6-a**  **Consultările efectuate în vederea elaborării actului normativ** | | | | | | |
| * 1. Informații privind neaplicarea procedurii de participare la elaborarea actelor normative.   Nu este cazul. | | | | | | |
| * 1. Informații privind procesul de consultare cu organizații neguvernamentale, institute de cercetare și alte organisme implicate   Nu este cazul. | | | | | | |
| * 1. Informații despre consultările organizate cu autorităţile administraţiei publice locale – Nu este cazul | | | | | | |
| * 1. Informații privind puncte de vedere/opinii emise de organisme consultative constituite prin acte normative - Nu este cazul. | | | | | | |
| * 1. Informații privind avizarea de către:   a) Consiliul Legislativ –  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | | | | | | |
| * 1. Alte informaţii | | | | | | |
| **Secţiunea a 7-a**  **Activităţi de informare publică privind elaborarea**  **şi implementarea actului normativ** | | | | | | |
| * 1. Informarea societăţii civile cu privire la necesitatea elaborării proiectului de act normativ   S-au respectat prevederile Legii nr. 52/2003 privind transparenţa decizională în administraţia publică, republicată.  Proiectul de act normativ a fost publicat în transparenţă decizională, pe pagina de internet a MS, începând cu data de ..................... | | | | | | |
| * 1. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice   Informarea societăţii civile s-a realizat în perioada de consultărilor publice.  Nu este cazul. | | | | | | |
| **Secţiunea a 8-a**  **Măsuri privind implementarea, monitorizarea și evaluarea actului normativ** | | | | | | |
| * 1. Măsurile de punere în aplicare a actului normativ | | | | | | |
| * 1. Alte informaţii - Nu sunt. | | | | | | |

Față de cele prezentate, a fost elaborat prezentul proiect de **HOTĂRÂRE a GUVERNULUI privind modificarea și completarea Hotărârii Guvernului nr. 932/2022 pentru organizarea şi funcţionarea Institutului Naţional de Sănătate Publică şi pentru aprobarea înfiinţării unor activităţi finanţate integral din venituri proprii** pe care îl supunem Guvernului spre adoptare.

**MINISTRUL SĂNĂTĂȚII**

**PROF. UNIV. DR. ALEXANDRU RAFILA**

**Avizat:**

**VICEPRIM-MINISTRU**

**MARIAN NEACȘU**

**MINISTRUL EDUCAȚIEI ȘI CERCETĂRII,**

[**DANIEL-OVIDIU DAVID**](https://gov.ro/ro/guvernul/cabinetul-de-ministri/ministru-ministerul-educatiei-i-cercetarii)

**MINISTRUL MUNCII, FAMILIEI, TINERETULUI ȘI SOLIDARITĂȚII SOCIALE**

[**SIMONA BUCURA - OPRESCU**](https://gov.ro/ro/guvernul/cabinetul-de-ministri/ministru-ministerul-muncii-familiei-tineretului-i-solidaritatii-sociale)

**VICEPRIM-MINISTRU, MINISTRUL FINANȚELOR**

### [TÁNCZOS BARNA](https://gov.ro/ro/guvernul/cabinetul-de-ministri/viceprim-ministru-ministru-ministerul-finantelor)

**MINISTRUL JUSTIȚIEI,**

**RADU MARINESCU**